C 167/56
HU
Az Európai Unió Hivatalos Lapja
2023.5.11.
2022. november 24., csütörtök
5. mély aggodalmát fejezi ki a nők és lányok által a fegyveres konfliktusok során tapasztalt fenyegetések és emberi jogi jogsértések teljes skálája miatt, és elismeri, hogy a nők és lányok különösen veszélyeztetettek, mivel gyakran kifejezetten őket veszik célba, és a konfliktusok során és a konfliktus utáni helyzetekben fokozottan ki vannak téve az erőszaknak, ami megakadályozza a békefolyamatokban való részvételüket; sürgeti a nemzetközi közösséget, hogy fokozza erőfeszítéseit a KDK keleti részén zajló fegyveres konfliktusok során elkövetett szexuális és nemi alapú erőszak felszámolása, az áldozatok védelme, az elkövetők büntetlenségének megszüntetése, valamint a túlélők számára az igazságszolgáltatáshoz, a jóvátételhez és a jogorvoslathoz való hozzáférés biztosítása érdekében; 6. sürgeti a nemzetközi közösséget, hogy tegyen konkrét lépéseket a folyamatos erőszak felszámolása érdekében, különösen a párbeszéd és az erőszakmentes megoldások ösztönzése, valamint a João Lourenço angolai elnök által kezdeményezett regionális közvetítési folyamat, a luandai folyamat támogatása révén; hangsúlyozza, hogy a Kelet-afrikai Közösség (EAC), a Dél-afrikai Fejlesztési Közösség (SADC) és a Nagy-tavak Régió Nemzetközi Értekezlete (ICGLR) valamennyi részes államának tiszteletben kell tartania a kelet-afrikai államfők találkozóján elfogadott elveket és a luandai közvetítési folyamatot; határozottan kiemeli, hogy határokon átnyúló együttműködésre van szükség az afrikai Nagy-tavak régiójában; 7. felszólít – a biztonsági ágazat szélesebb körű reformjára irányuló erőfeszítések részeként – egy hivatalos ellenőrző mechanizmus létrehozására, melynek segítségével kivizsgálhatják az eltávolítandó személyeket, továbbá biztosíthatják, hogy a biztonsági erők a nemzetközi emberi jogi és nemzetközi humanitárius jogi normákkal összhangban tevékenykedjenek; 8. sürgeti a Bizottságot és az uniós tagállamokat annak biztosítására, hogy az afrikai Nagy-tavakra vonatkozó, jövőbeli uniós stratégia megfelelően tükrözze a számtalan és súlyos emberi jogi és humanitárius kihívást mind országos, mind regionális szinten, különösen a KDK-ban; 9. felhívja a KDK-val szomszédos országokat, hogy fokozzák erőfeszítéseiket a konfliktusövezetekből származó ásványok országukon keresztüli csempészete és a természeti erőforrásoknak a konfliktust tápláló illegális kereskedelme ellen; hangsúlyozza, hogy további erőfeszítéseket kell tenni a természeti erőforrások – többek között az arany és a vadon élő állatokból és növényekből készült termékek – tiltott kereskedelmében részt vevő fegyveres csoportok finanszírozásának megszüntetése érdekében; felhívja a Bizottságot, hogy értékelje az (EU) 2017/821 rendelet hatásait és hatékonyságát e rendelet működésének és eredményességének felülvizsgálata során; 10. utasítja elnökét, hogy továbbítsa ezt az állásfoglalást a Tanácsnak, a Bizottságnak, a Bizottság alelnökének/az Unió külügyi és biztonságpolitikai főképviselőjének, az Európai Külügyi Szolgálatnak, az Afrikai Uniónak, az AKCS-EU Miniszterek Tanácsának, az AKCS-EU Közös Parlamenti Közgyűlésnek, az Egyesült Nemzetek főtitkárának, valamint a Kongói Demokratikus Köztársaság kormányának és parlamentjének és a Kelet-afrikai Közösség más országai kormányainak és parlamentjeinek.